[pic] | KUMMISSJONI TAL-KOMUNITAJIET EWROPEJ | Brussel 15.07.2005 KUMM(2005) 322 finali KOMUNIKAZZJONI TAL-KUMMISSJONI Il-Programm TSE [pic] WERREJ 1. Introduzzjoni 4 2. Emendi GĦAŻ-ŻMIEN FIL-QRIB U GĦAŻ-ŻMIEN MEZZAN (2005 - 2009). 5 2.1. Materjal speċifikat ta’ riskju 5 2.1.1. Il-leġiżlazzjoni preżenti 5 2.1.2. Għażla strateġika ġejjiena 5 2.2. Projbizzjoni fuq l-Għalf 6 2.2.1. Il-leġiżlazzjoni preżenti 6 2.2.2. Għażla politika ġejjiena 6 2.3. Programmi ta’ Monitoraġġ 7 2.3.1. L-annimali bovini 7 2.3.2. Annimali li jixtarru żgħar 9 2.3.3. Ċriev 10 2.4. Il-kategorizzazzjoni tal-pajjiżi skond il-livell ta’ riskju tal-BSE tagħhom. 10 2.5. Reviżjoni tal-istrateġija tal-qtil ( culling ) fil-każ tal-BSE fl-annimali li jixtarru żgħar 11 2.5.1. Il-leġiżlazzjoni preżenti 11 2.5.2. Għażla strateġika ġejjiena 12 2.6. Qtil ( culling ) ta’ gruppi ta’ annimali bovini 12 2.6.1. Leġiżlazzjoni preżenti 12 2.6.2. Għażla strateġika ġejjiena 12 2.7. Restrizzjonijiet tar-Renju Unit 13 2.7.1. Leġiżlazzjoni preżenti 13 2.7.2. Għażla strateġika ġejjiena 13 3. Emendi GĦAŻ-ŻMIEN GĦAT-TUL (2009 - 2014) 14 3.1. Sorveljanza 14 3.2. Materjal speċifikat ta’ riskju 14 3.3. Iċ-ċertifikazzjoni tal-merħliet 14 3.4. Reżistenza ġenetika fil-mogħoż 15 4. xenarji alternattivi fil-każ li ma tkomplix it-tendenza pożittiva 15 5. Konklużjoni 15 6. Anness I 17 7. Annexss II: Data tal-monitoraġġ 20 8. Annex III: costs linked to the surveillance programme 22 1. INTRODUZZJONI Il-Kummissjoni bosta drabi ddiskutiet, flimkien ma’ l-Istati Membri u l-Parlament Ewropew, il-passi li jmiss fil-politika tal-BSE dwar diversi punti bħall-SRM, il-projbizzjoni fuq l-għalf u l-età għall-ittestjar. Wasalna fi stadju li jistgħu jiġu previsti emendi ta’ ċertu miżuri jekk din it-tendenza pożittiva tkompli u jekk ikun hemm il-kondizzjonijiet xjentifiċi mingħajr ma jqiegħdu fil-periklu s-saħħa tal-konsumatur jew il-politika biex tinqered il-BSE. Fil-fatt, indikaturi differenti diġà juru tendenza favorevoli fl-epidemija tal-BSE u titjib ċar tas-sitwazzjoni dan l-aħħar snin minħabba l-miżuri li hemm fis-seħħ sabiex jitnaqqas ir-riskju. . Barra minn hekk, rapporti ta’ spezzjonijiet jindikaw li ttejbet l-implimentazzjoni tar-rekwiżiti tal-BSE fl-Istati Membri. L-indikaturi ewlenin huma ppreżentati fil-grafika 1-3 fl-Anness I. Hemm tnaqqis globali sinifikanti fin-numru ta’ każi tal-marda madwar l-UE (madwar 850 każ ta’ BSE fl-2004 fl-UE 25 meta jitqabblu ma' l-2129 każ ta’ BSE fl-2002 fil-UE 15). Dan juri biċ-ċar it-tendenza ‘l isfel ta’ każijiet pożittivi ta’ BSE misjuba matul dawn l-aħħar erba’ snin bi tnaqqis ta’ 35 % mill-2002. It-tnaqqis fin-numru ta’ każi miġbura skond is-sena ta' twelid sa mill-1996 huwa ppreżentat fil-grafika I fl-Anness I. Il-grafika 2 fl-Anness I turi d-data tat-twelid tal-każijiet pożittivi ta’ BSE indikati mill-2001, minbarra r-Renju Unit. L-għola parti tal-kurva u t-tendenza ’l isfel li tiġi wara jindikaw il-kontaminazzjoni ewlenija mill-għalf fis-snin 1994 – 1995 segwiti bi tnaqqis qawwi minħabba l-miżuri li ttieħdu għall-BSE eż. projbizzjoni parzjali fuq għalf fl-1994 u projbizzjoni totali fuq l-għalf fl-2001. L-impatt tal-projbizzjoni totali ta’ l-2001 jista’ jitqies biss fis-snin li ġejjin minħabba li l-perjodu ta’ inkubazzjoni tal-BSE għandu medja ta’ minn 6 – 8 snin. Il-grafika 3 fl-Anness I turi li l-età medja tal-każi pożittivi fl-annimali b’saħħithom maqtula fil-UE 15 żdiediet bejn l-2001 u l-2004 mill-eta’ ta’ 76.2 xahar sa 95.0 xahar; fl-2004, l-età medja tal-każi pożittivi f’annimali maqtula b’saħħithom kienet ta’ 79.9 xahar fl-Istati Membri l-ġodda. Dan jindika li kien hemm kontaminazzjoni waqt perjodu definit fil-passat ħafna qabel ma daħlu fis-seħħ il-miżuri stretti tal-BSE fil-livell Komunitarju. Minħabba li s-sitwazzjoni tjiebet, il-Kummissjoni ħadet din l-inizjattiva biex tippreżenta programm dwar l-istrateġija tal-BSE fit-terminu qasir, medju u twil. Kwalunkwe laxkar eventwali tal-miżuri konsegwenti għall-valutazzjoni xjentifika għandu jiġi preċedut minn diskussjoni miftuħa mal-partijiet interessati kollha u sostnut bi strateġija soda ta’ komunikazzjoni. Meta wieħed iżomm quddiem għajnejh il-konsegwenzi politiċi li ġew wara l-ewwel u t-tieni kriżi tal-BSE, xi tnaqqis eventwali fil-miżuri – anke jekk iġġustifikat xjentifikament – jista’ jitlob għal ċertu kuraġġ politiku minn naħa ta’ l-Istati Membri sabiex itaffu l-miżuri li qegħdin fis-seħħ bħalissa. Waqt li niddefinixxu l-istrateġija tagħna, se tingħata priorità biex jinżamm il-livell għoli ta' ħarsien għall-konsumatur li nkiseb matul diversi snin fil-qasam tal-prevenzjoni, il-kontroll u l-qerda ta’ l-enċefalopatiji spongiformi trasmissibili. Madankollu, waqt dan il-proċess huwa importanti li ma nitliqux minn taħt għajnejna theddid ieħor għas-saħħa pubblika u dik ta’ l-annimali li feġġ f’dawn l-aħħar snin, fosthom mard bħal dak tas-SARS u varjanti ġodda ta' l-influwenza tat-tjur. L-evidenza, fil-qofol, qiegħda tipponta dejjem aktar lejn il-ħtieġa li jitqiesu mill-ġdid il-prioritajiet attwali fil-qasam tas-sikurezza tal-prodotti ta’ l-ikel u tas-saħħa ta’ l-annimali . Minħabba t-tendenzi inkoragganti relattivi għall-BSE, jixraq li ssir reviżjoni bir-reqqa ta’ l-opportunitajiet biex isir enfażi fuq dawn it-theddidiet ġodda. 2. EMENDI GĦAŻ-ŻMIEN FIL-QRIB U GĦAŻ-ŻMIEN MEZZAN (2005 - 2009). 2.1. Materjal speċifikat ta’ riskju Għan strateġiku: Li jiġi żgurat u jinżamm il-livell attwali ta’ ħarsien għall-konsumatur billi titkompla l-assigurazzjoni għat-tneħħija sikura tal-materjal speċifikat ta’ riskju. iżda li xorta tiġi mmodifikata l-lista/l-età abbażi ta’ l-opinjonijiet xjentifiċi ġodda u dawk li qed jevolvu. 2.1.1. Il-leġiżlazzjoni preżenti Il-materjal speċifikat ta’ riskju huwa l-iktar miżura ta’ saħħa pubblika importanti. L-ewwel lista tal-materjal speċifikat ta’ riskju (MSR) kienet stabbilita abbażi ta’ l-għarfien xjentifiku qabel l-1995 u l-prinċipju tal-prekawzjoni. Minn dak iż-żmien, is-sitwazzjoni globali tjiebet u saret disponibbli data xjentifika ġdida. Fost ir-restrizzjonijiet dwar l-użu ta’ l-MSR hemm projbizzjoni fuq l-użu ta’ prodotti bħal dawn għall-produzzjoni ta’ prodotti derivati maħsuba għall-użu fl-ikel jew fl-għalf bħax-xaħam ta’ l-annimali, il-kollaġini, u l-fosfat tad-dikalċju. 2.1.2. Għażla strateġika ġejjiena Kwalunkwe emenda għall-lista kurrenti ta’ materjal speċifikat ta’ riskju għandha tkun ibbażata fuq l-għarfien ġdid xjentifiku li dejjem qed jevolvi filwaqt li jibqa' jinżamm il-livell għoli attwali ta’ ħarsien għall-konsumatur fi ħdan l-Unjoni Ewopea. Barra minn hekk, l-informazzjoni miġbura mis-sorveljanza u l-monitoraġġ tal-BSE għandha sservi anki biex jiġu reveduti l-miżuri ta' l-SMSR. Nhar is-27 u t-28 ta’ April ta’ l-2005 l-Awtorità Ewropea tas-Sikurezza Alimentari (EFSA) addottat opinjoni dwar L-MRS li tappoġġa żieda fil-limitu ta’ l-età attwali għat-tessuti tas-sistema nervuża ċentrali minn 12 għal 21 jew 30 xahar skond il-valur mogħti lill-każi rari ħafna ta’ BSE lokalizzati fl-annimali żgħar fl-età. Din l-opinjoni tagħti lok għal riflessjoni dwar emenda tal-lista attwali tal-materjal speċifikat ta’ riskju u b’mod partikolari dwar il-limitu ta’ l-età għat-tneħħija tal-kolonna vertebrali bħala l-ewwel pass. Il-lista tal-materjal speċifikat ta’ riskju fil-bhejjem li jixtarru żgħar tiddependi fuq ir-riżultat ta’ l-evalwazzjoni tar-riskju li l-EFSA qed twettaq bħalissa. Fl-istennija ta’ parir xjentifiku dwar ix-xaħam ta’ l-annimali, il-kollaġini u l-ġelatina, l-istandards ta’ l-ipproċessar għal dawk il-komoditajiet se jiġu irfinati aktar u probabbilment jiġu llaxkati meta mqabbla mar-rekwiżiti kurrenti. 2.2. Projbizzjoni fuq l-Għalf Għan strateġiku: Li ċerti miżuri tal-projbizzjoni fuq l-għalf isiru inqas stretti meta jintlaħqu ċerti kundizzjonijiet 2.2.1. Il-leġiżlazzjoni preżenti Sa minn Ġunju ta’ l-1994 ġiet introdotta projbizzjoni fuq l-għoti ta' laħam tal-mammiferi u l- meat and bone meal (MBM) lill-bovini, l-ovini u l-kaprini. Din il-projbizzjoni parzjali ġiet estiża u nhar l-1 ta’ Jannar 2001 l-Unjoni Ewropea ssospendiet totalment l-użu ta’ proteina ta' l-annimali fl-għalf maħsub għall-annimali ddestinati għall-produzzjoni ta’ l-ikel, minbarra xi eċċezzjonijiet bħall- fishmeal li jintuża għall-għalf għall-annimali li ma jixtarrux. Il-preżenza ta' komponenti ta’ oriġini ta’ l-annimali fost l-għalf ta' l-annimali hija kkunsidrata bħala ksur tal-projbizzjoni i.e. tolleranza żero. 2.2.2. Għażla politika ġejjiena Il-punt tat-tluq għar-reviżjoni tad-dispożiżżjonijiet attwali dwar il-projbizzjoni fuq l-għalf għandu jkun ibbażat fuq ir-riskju iżda għandhom jitqiesu ukoll l-istrumenti ta’ kontroll użati biex jivvalutaw u jiżguraw l-implimentazzjoni korretta ta’ din il-projbizzjoni fuq l-għalf.. 2.2.2.1. Kontaminazzjoni ambjentali (polpa tal-pitravi) L-analiżi fil-Ġermanja juru li l-preżenza ta’ l-għadam fil-polpa tal-pitravi hija frekwenti (sa 10%) ma jistax jiġi evitat. Ir-residwi jiġu probabbilment mill-frak ta’ l-għadam ta’ l-annimali selvaġġi preżenti fil-ħamrija, li jaqbdu mal-pitravi u jispiċċaw fil-polpa tal-pitravi taz-zokkor li jintuża bħala għalf għall-annimali li jixtarru. L-introduzzjoni ta’ tolleranza għall-preżenza tal-frak tal-għadam fil-polpa tal-pitravi taż-żokkor u f’għalf ieħor bħala konsegwenza ta’ din il-kontaminazzjoni ambjentali qed tiġi kkunsidrata biss jekk ikun hemm valutazzjoni valida tar-riskju li turi l-assenza tal-kontaminazzjoni inkroċjata jew l-integrazzjoni tal- meat and bone meal (MBM) li tkun saret b’mod qarrieqi. 2.2.2.2. Fishmeal • L-użu tal- fishmeal bħalissa huwa projbit fl-għalf maħsub għall-bhejjem li jixtarru u hemm ukoll kundizzjonijiet importanti li japplikaw għall-użu tiegħu fl-għalf għall-bhejjem li ma jixtarrux. Sakemm wieħed jasal għal aktar attenta għar-riskju, wieħed jista' jipprevedi d-dħul ta’ ċerta tolleranza għal preżenza limitata tal- fishmeal fl-għalf għall-bhejjem li jixtarru li ġejja mill-kontaminazzjoni inkroċjata. L-għan ta’ tolleranza bħal din huwa sabiex jitneħħew l-effetti mhux mixtieqa li ġġib magħha l-projbizzjoni fuq il- fishmeal fl-alimentazzjoni tal-bhejjem li ma jixtarrux filwaqt li tiġi rrispettata l-pożizzjoni tal-Parlament Ewropew li bħalissa huwa kontra l-użu tal- fishmeal fl-għalf għall-annimali li jixtarru. • Il-Parlament Ewropew għandu jlaqqa’ diskussjoni ġenerali dwar il-kwistjoni tal- fishmeal f'nofs is-sena 2005. Deċiżjoni dwar il-laxkar probabbli tal-projbizzjoni fuq il- fishmeal għandha tqis ir-riżultati tad-diskussjoni fil-Parlament Ewropew. 2.2.2.3. It-tneħħija tad-dispożizzjonijiet tal-projbizzjoni fuq l-għalf għall-bhejjem li ma jixtarrux Aktar titjib fid-distinzjoni tal-proteini ta’ l-annimali speċifiċi għal ċerti speċi jista’ jirriżulta f’emenda fid-dispożizzjonijiet dwar l-użu tal-prodotti ta’ l-annimali fl-għalf, partikolarment il-proteini għall-bhejjem li ma jixtarrux waqt li titqies il-projbizzjoni fuq ir-ir-riċiklaġġ -intra-speċi fir-Regolament (KE) Nru 1774/2002 (e.ż. il-MBM tat-tjur lill-ħnieżer). It-testijiet differenzjali ilhom mistennija sa mill-2001. It-trattament obbligatorjuobbligatorju tal-proteini mammiferi fit-temperatura ta' 133°C, u 3 Bars għall-20 minuta jirriżulta fi frak żgħir ħafna ta' proteini ta' l-annimali li huwa diffiċli li jiġi lokalizzat bil-metodi ta’ analiżi attwali. Fl-istennija tal-validazzjoni tat-testijiet diskriminatorji u r-rizultati kwantitattivi ta’ l-analizi tar-riskji mill-EFSA dwar ir-riskju marbut ma’ ammont zgħir ta’ MBM, introduzzjoni ta’ livell ta’ tolleranza għal prezenzi zgħar ta’ meat and bone meal għandha tiġi proposta mingħajr ma tfixkel il-miżuri għall-qerda li qed jitħaddmu bħalissa. 2.2.2.4. Xaħam ta’ l-annimali ( tallow ) Fil-prezent ma hemm l-ebda restrizzjonijiet specifici dwar l-uzu ta’ dan ix-xaham fl-għalf (jew l-ikel ) sabiex jiġu evitati l-infezzjonijiet mit-TSEs. Ir-restrizzjoni fuq l-użu ta’ materjal speċifikat ta’ riskju hija applikabbli flimkien mal-purifikazzjoni obbligatorja tax-xaħam maħdum għal 0.15% ta’ impuritajiet insolubbli fir-Regolament (KE) Nru 1774/2002. Il-possibiltà għall-bżonn ta’ dispożizzjonijiet dwar l-użu tax-xaħam ta’ l-annimali fil-ġejjieni, partikolarment għall-użu tiegħu fil-produzzjoni tal-ħalib artifiċjali jiddependi fuq ir-rizultati ta’ l-analizi ta’ riskju kwantitattiv (QRA). 2.3. Programmi ta’ Monitoraġġ Għan strateġiku: Sabiex jitnaqqsu t-testijiet fuq l-annimali bovini u fl-istess ħin titkompla titqies il-kapacit à effettiva tal-mizuri li qegħdin fis-seħħ b’iktar konċentrazzjoni fuq l-attività ta’ sorveljanza 2.3.1. L-annimali bovini 2.3.1.1. Il-leġiżlazzjoni preżenti Sa nofs is-sena 2000, il-maġġoranza tal-kazi lokalizzati tal-BSE kienu jinstabu permezz ta’ sorveljanza passiva tradizzjonali, jigifieri permezz ta’ eżamijiet u rappurtaġġ obbligatorju ta’ annimali li juru sinjali jew sintomi klinici tal-BSE. Il-lokalizzazzjoni tal-BSE fl-annimali maqtula b’saħħithom fis-sena 2000 indikat il-bżonn għal monitoraġġ attiv li ġie introdott fil-komunita’ kollha fil-bidu tas-sena 2001. Il-programm attiv ta' monitoraġġ beda jitħaddem bis-sħiħ f'Lulju ta' l-2001 u għadu jinkludi: - L-ittestjar ta’ l-annimali kollha ta’ età ‘l fuq minn 24 xahar (annimali li jmutu, annimali li jinqatlu b’emerġenza u annimali li wrew sinjali kliniċi fi spezzjonijiet qabel il-mewt) - L-ittestjar ta’ l-annimali bovini kollha maqtula b’saħħithom ta’ età ‘l fuq minn 30 xahar( total ta 10 miljuni annimali bovini fis-sena) It-tabella 1 fl-Anness II tagħti n-numru ta’ annimali ttestjati sa mis-sena 2001 għall-kategoriji diversi ta’ età u kategoriji diversi oħra (qtil ta’ annimali b’saħħtihom, annimali rikjużi u annimali li mietu). Għal dawk il-pajjiżi li ddeterminaw li l-BSE teżisti fi ħdan il-popolazzjoni bovina, l-għan tas-sorveljanza huwa l-monitoraġġ ta' l-effikaċja tal-miżuri ta' kontroll, bħall-projbizzjoni fuq l-għalf u t-tneħħija tal-materjal speċifikat ta’ riskju billi tiġi segwita l-evoluzzjoni tal-prevalenza tal-BSE. Barra minn hekk, f’dawk il-pajjiżi li m’għandhomx każi ta’ BSE riċenti, l-għan aħħari ta’ sorveljanza huwa li turi li l-marda tal-BSE inżammet taħt il-limitu kif miftiehem. Ta’ min jinnota wkoll li għalkemm il-monitoraġġ attiv tal-BSE mhuwiex miżura għall-ħarsien tas-saħħa pubblika, dan ikkontribwixxa għaż-żieda fil-kunfidenza tal-konsumatur u kellu rwol fl-istrateġija ta’ komunikazzjoni ta’ ċerti stati membri. Barra minn hekk, ir-riżultati ta’ sorveljanza taw id- data meħtieġa għall-evalwazzjoni ta’ emenda fil-lista attwali tal-materjali speċifikati ta’ riskju. 2.3.1.2. Għażla politika ġejjiena a) Kunsiderazzjonijiet ta’ natura epidemoloġika Mir-riżultati ta’ programm ta’ monitoraġġ li għaddej bħalissa u mir-riżultati ġejjiena tal-programmi ta’ l-ittestjar li twettqu bis-sħiħ fl-Istati Membri l-ġodda fl-2005, jista’ jiġi previst programm ta’ monitoraġġ li jistabbilixxi strateġija li tersaq lil hinn mis-sistema ta’ l-ittestjar attwali għal sorveljanza ta’ manutenzjoni fuq medda twila ta’ żmien bbażata fuq il-mudell tas-CRL. L-għażliet diversi għal trażizzjoni bħal din għandhom jiġu analizzati flimkien ma’ epidjemoloġisti u statistiċi fid-dawl tal-miri msemmija hawn fuq u tal-benefiċċji f’termini ta’ infiq. Għażliet bħal dawn huma: • Iż-żieda gradwali tal-limitu fl-età għall-bidu ta’ l-ittestjar għall-annimali maqtula b’saħħithom u annimali li mietu. Iż-żieda fl-età tiddependi fuq ir-riżultat tal-programm ta' sorveljanza li għaddej bħalissa. • It-tnaqqis ta’ monitoraġġ għall-annimali bovini li twieldu fi snin li għalihom hemm disponibbli biżżejjed informazzjoni ta’ statistika dwar il-prevalenza tal-BSE, li tiffoka partikolarment fuq is-snin ta’ twelid (reċenti) li għal dawn, il-volum ta’ informazzjoni huwa limitat.. b) Kunsiderazzjonijiet dwar ir-rabta bejn in-nefqa u l-benefiċċji Fid-dawl tal-mira għas-sorveljanza, l-infiq marbut mal-programm ta’ sorveljanza għandu jitqies vis-a-vis l-informazzjoni miksuba permezz tas-sorveljanza. L-infiq ddettaljat huwa mehmuż ma’ l-Anness III għal dan id-dokument. L-infiq jinkludi l-iffinanzjar konġunt mill-Kummissjoni u l-infiq iffinanzjat mill-Istati Membri[1]. It-tabella 2 fl-Anness II tagħti l-ispejjez marbuta ma kull skoperta ta’ każ pożittivi maqsuma skond il-gruppi ta’ l-etajiet differenti. Ta’ min jinnota li l-iskoperta ta’ l-2002 ta’ każ pożittiv ta’ annimal maqtul b’saħħtu , fil-grupp ta’ l-età ta’ 30-35 xahar, kienet ta’ spiża pari għal 302 miljun Euro. 2.3.2. Annimali li jixtarru żgħar 2.3.2.1. Il-leġiżlazzjoni preżenti Minbarra l-eżami obbligatorju u r-raportaġġ tan-nagħaġ u l-mogħoż suspettati li qed juru sinjali jew sintomi kliniċi ta’ TSE, ġie introdott programm ta’ monitoraġġ attiv fil-bidu ta’ l-2002. Sa mill-konferma ta’ BSE f’mogħża fil-bidu ta’ l-2005, il-monitoraġġ attiv jinkludi: - L-ezami ta’ daqs minimu ta’ kampjun li jinkludi sa 10 000 nagħġa u 10 000 mogħża kull Stat Membru ta’ annimali riskjużi ta’ età ‘l fuq minn 18 xahar (annimali li jmutu, annimali li jinqatlu b’emerġenza u annimali li wrew sinjali kliniċi fi spezzjonijiet qabel il-mewt) - L-ittestjar ta’ 10 000 annimali ovini maqtula b’saħħithom ta’ età ta’ l-fuq minn 18-il xahar fi Stati Membri b’popolazzjoni kbira u minimu ibbażat fuq l-istatistika iżda xorta ta’ kaprini maqtula b'saħħithom ta’ l-fuq minn 18-il xahar. F'ħafna mill-Istati Membri il-kaprini maqtula b’saħħithom kollha huma ttestjati. Il-monitoraġġ estiż attwali fil-mogħoż sejjer jiġi rrevedut fit-tieni nofs ta’ l-2005 u jippermetti stima aħjar u iktar mgħaġġla tal-BSE fil-kaprini sabiex jevalwaw jekk il-każ pożittiv tal-BSE fil-mogħża mwielda fl-2000 u maqtula fi Franza fl-2002 kienx każ iżolat. 2.3.2.2. Għażla politika ġejjiena Il-monitoraġġ ġejjieni fl-annimali li jixtarru jiddependi fuq il-prevalenza stmata tal-BSE fit-tali annimali bbażata fuq ir-riżultati tal-monitoraġġ estiż attwali fil-mogħoż u r-riżultati mill-ittestjar diskriminatorju ta’ każi ġodda u, jekk possibbli, analiżi tal-każi TSE fil-passat. Fil-każ li r-riżultati tal-monitoraġġ li għaddej bħalissa jindikaw li l-każ waħdani tal-BSE li nstab fil-mogħża kien każ iżolat, il-monitoraġġ jista’ jitnaqqas jew jista’ jitkompla biss għal perjodu limitat ta’ ħin sabiex tikber il-kunfidenza fir-riżultati tal-programm b’iżjed ittestjar. Fl-agħar ipoteżi, fejn żieda fil-każi tal-BSE tinstab fil-popoazzjoni żgħira ta’ l-annimali li jixtarru tista tiġi prevista żieda fis-sorveljanza. 2.3.3. Ċriev Fil-preżent m’huma previsti l-ebda miżuri fi ħdan il-UE dwar il- Chronic Wasting Disease (CWD). M’hemm l-ebda evidenza li turi il-preżenza tas-CWD fl-UE, jew għallinqas jekk hi preżenti, il-prevalenza tal-marda bilfors li hija baxxa ħafna, inkella wieħed jistenna li kellha tkun lokalizzata s’issa. Lanqas ma hemm evidenza konkreta tat-trażmissjoni tas-CWD lill-bniedem, jew tas-suxxebbilità taċ-ċerv għall-BSE. Jekk tinstab evidenza esperimentali jew fuq il-post li seħħet waħda miż-żewġ possibilitajiet, din tiġġustifika bidla fl-istrateġija tal-ġlieda kontra s-CWD. Minħabba s-skarsità tad-data tas-sorveljanza fl-UE, se jinbeda stħarriġ fil-bidu ta’ l-2006 li l-mira tiegħu tkun li jikkonferma s-sitwazzjoni. Dan ikun stħarriġ immirat, f’konformità ma l-opinjoni ta’ l-EFSA. Madankollu, qabel ma jinbeda l-istħarriġ, miżuri varji ta’ riskju għandhom jiġu kkunsidrati matul it-tħejjija għalih, li jkunu marbuta ma’ l-azzjoni segwenti għal-lokalizzazzjoni ta’ każ pożittiv ta’ CWD fiċ-ċriev waqt li titqies l-opinjoni xjentifika marbuta mar-riskju. 2.4. Il-kategorizzazzjoni tal-pajjiżi skond il-livell ta’ riskju tal-BSE tagħhom. Għan strateġiku: Biex jitħaffu l-kriterji tal-kategorizzazzjoni u tiġi konkluża l-kategorizzazzjoni tal-pajjiżi qabel l-1 ta' Lulju 2007. L-għan tal-kategorizzazzjoni skond ir-riskju tal-BSE huwa li jiġu definiti regoli tal-kummerċ għal kull kategorija ta’ riskju li jagħtu l-garanziji meħtieġa għall-ħarsien tas-saħħa pubblika u dik ta’ l-annimali għall pajjiżi li qed jimportaw. Il-kundizzjonijiet għal kummerċ bħal dan huma diġà stabbiliti fir-rakkomandazzjonijiet tal-Kodiċi tas-Saħħa ta’ l-Annimali Terrestri (“Kodiċi”) ta’ l-Organizzazzjoni Dinjija għas-saħħa ta' l-Annimali (OIE). Il-kriterji ta’ kategorizzazzjoni kurrenti fil-Kodiċi jwasslu għall-istatus finali tal-BSE, li mhux neċessarjament jirriflettu l-qagħda vera. Dan iseħħ minħabba li hemm xi uħud mill-kriterji l-oħra li huma riġidi għalxejn, u mhumiex adattati għar-riskju. Barra minn hekk, is-sistema preżenti b’ħames kategoriji hija ikkomplikata ħafna. Lanqas mhu meħtieġ li jinżammu t-tliet kategoriji diversi għall-pajjiżi b’risju ta’ BSE, għax il-kundizzjonijiet tal-kummerċ huma bażikament l-istess. Il-ħames kategoriji ġew introdotti fir-Regolament tat-TSE, waqt l-istennija ta’ ftehim fl-OIE dwar is-sistema reveduta. L-OIE sentejn ilu bdiet proċess biex tirrevedi u tħaffef il-kategorizzazzjoni tal-pajjiżi skond ir-riskju tal-BSE tagħhom fi tliet kategoriji. Fis-Sessjoni Ġenerali f'’Mejju ta’ l-2005 intlaħaq ftehim dwar il-proċedura ta’ kategorizzazzjoni ssimplifikata li tinkludi r-rekwiżiti dwar is-sorveljanza fi ħdan il-kategoriji diversi. Il-kategorizzazzjoni ssimplifikata tinkludi tliet kategoriji: • Kategorija 1 : Pajjizi b’rikju tal-BSE negliġibbli u programm ta’ sorveljanza attiva mnaqqsa li juri prevalenza prevista ta’ 1 għal kull 50 000 – importazzjoni awtorizzata mingħajr restrizzjonijiet; • Kategorija 2 : Pajjizi b’riskju tal-BSE kkontrollat u programm ta’ sorveljanza attiva li juri prevalenza prevista ta’ 1 għal kull 100000 – importazzjoni awtorizzata wara li jkunu tneħħew l-MSR; • Kategorija 3 : Pajjiżi b’iriskju indeterminat tal-BSE. Il-pajjiż għandu jitħalla jesporta biss lista limitata ta’ prodotti negozjabbli. Abbażi ta’ dan l-istandard internazzjonali ġdid id-dispożizzjonijiet attwali skond ir-Regolament TSE għandu jiġi emendat. Wara l-adozzjoni tal-kriterja tal-kategorizzazzjoni ’l-ġdida l-pajjiżi li għandhom jiġu kategorizzati għandhom jibdew bis-sħab kummerċjali ewlenin. Jekk l-OIE ma jirnexxilhiex tikkategorizza l-pajjiżi qabel l-1 ta’ Lulju 2007, il-Komunità għandha tikkategorizza l-pajjiżi skond l-istandard internazżzjonali l-ġdid . 2.5. Reviżjoni tal-istrateġija tal-qtil ( culling ) fil-każ tal-BSE fl-annimali li jixtarru żgħar Għan strateġiku: Ir-reviżjoni u l-laxkar tal-miżuri ta' qerda għal bhejjem li jixtarru żgħar u jitqiesu l-għodod diagnostiċi disponibbli waqt li jiżguraw il-livell attwali tal-ħarsien tal-konsumatur 2.5.1. Il-leġiżlazzjoni preżenti Id-dispożizzjonijiet preżenti jeħtieġu li tinqatel il-merħla kollha jekk jinsab it-TSE fil-kaprini u qtil (culling) totali jew parżjali (ġenotipi sensittivi) jekk it-TSE jinstab fl-ovini inklużi każi atipiċi.. Sabiex titjib ir-reżistenza ġenetika fi ħdan il-popolazzjoni ovina, sa mill-1 ta’ April ‘l-quddiem sar obbligatorju programm minimu ta’ trobbija għall-merħliet ġenetikament prezzjużi ħafna. Każi atipiċi huma l-każi tat-TSE li fihom il-BSE huwa eskluż, ħafna drabi lokalizzati permezz ta' sorveljanza attiva mingħajr sinjali kliniċi, mingħajr ma’ jkunu diffużi fil-merħla, iżda preżenti fl-ovini bil-ġenotipi li huma kkunsidrati reżistenti għall-BSE (b’kuntrast għall-Iscrapie klassiku). Barra minn hekk, l-ittestjar molekulari diskriminatorju fis-seħħ minn Jannar ta' l-2005, jista' jeskludi il-preżenza tal-BSE fi ħdan ftit ġimgħat f'ħafna mill-każi tat-TSE. Ma’ l-esklużjoni tal-BSE jiġi eskluż, jitneħħa r-riskju għas-saħħa pubblika u li tinqatel il-merħla kollha minħabba raġunijiet ta’ saħħa pubblika tista’ titqies eċċessiva. It-tabella t’hawn taħt tagħti n-numru ta’ każi pożittivi għat-TSE fi ħdan merħliet infettati. Ovini | Kaprini | 2002 | 1.3% | 0.7% | 2003 | 2.8% | 0.3% | 2004 | 3.5% | 1.2% | Għandu jkun innotat li f’ħafna merħliet l-ebda każi oħra ma ġew identifikati permezz tal-qtil ( culling ), b’mod partikolari meta nstabu każi atipiċi. F’merħliet oħra, intweriet infezzjoni tat-TSE f’sa 40% ta’ l-annimali. 2.5.2. Għażla strateġika ġejjiena Il-Kummissjoni tixtieq tipproponi laxkar fl-istrateġija tal-qtil (culling) għall-każi kollha fejn il-BSE jiġi eskluż (nagħaġ u mogħoż) b’sistema ta’ testjar intensifikat fi ħdan il-merħliet infettati u l-qtil ta’ annimali kollha ta’ kull età maħsuba għal konsum tal-bniedem fil-merħliet infettati jekk dawn jittestjaw negattivi fit-testijiet rapidi. Il-kundizzjonijiet għaċ-ċertifikazzjoni tal-merħla għandhom jiġu kkunsidrtati wkoll bħala mezz ieħor għall-qerda tat-TSEs. 2.6. Qtil ( culling ) ta’ gruppi ta’ annimali bovini Għan strateġiku: Sabiex jieqaf il-qtil immedjat tal-gruppi ta’ l-annimali 2.6.1. Leġiżlazzjoni preżenti Il-legiżlazzjoni preżenti dwar it-TSE tipprevedi l-qtil u l-qerda ( culling ) ta’ l-annimali fi gruppi b’rizultat pożittiv tal BSE. L-annimali cohort (li jinqatlu fi gruppi) huma annimali li ma jkollhom ebda sintomu imma jkollhom ċans qawwi li jkunu infettati bil-BSE minħabba trażmissjoni epidemjoloġika. Dan jinkludi annimali nisa li jkunu ulied ta’ annimali pozittivi bil-BSE (“birth” cohort ) jew annimali li fl-ewwel sena tal-ħajja ħadu l-istess ikel bħall-annimali pożittivi ( ”feed” cohorts ). 2.6.2. Għażla strateġika ġejjiena Wieħed jista’ jfittex alternattivi oħra għas-sistema preżenti tal-qerda tal- cohort . Tista’ tkun proposta alternattiva biex jiġi tittardjat l-qtil u l-qerda għall aħħar fażi tal-ħajja produttiva, kif previst fil-Kodiċi Internazzjonali għas-Saħħa ta’ l-Annimali OIE jew tħalli l-annimali maqtula jidħlu fil-katina ta’ l-ikel wara li jkunu nstabu negattivi fit-test rapidu. Għalkemm dan il-laxkar se jippermetti t-tgħammir u l-użu tal-ħalib, id-deċiżjoni biex jiddevjaw mis-sistema ta’ qtil ( culling ) għandha taqa' taħt ir-responsabbilità ta’ l-Istati Membri sabiex jitqiesu l-konsegwenzi li dan jista’ jkollu fuq is-swieq ta’ l-esportazzjoni tagħhom. Id-deroga għad-diferiment tal-qtil ( culling ) tkun id-deċiżjoni ta’ l-Istati Membri. Dan il-laxkar ma joħloq l-ebda periklu għall-livell preżenti tal-ħarsien tal-konsumatur. Dan il-laxkar mhux biss inaqqas l-impatt ekonomiku imma ukoll il-konsegwenzi soċjali li jkun hemm wara l-qerda totali tal- cohorts li fil-fatt hija waħda mir-raġunijiet prinċipali ta’ oġġezzjonijiet għall-politika tal-qtil ( culling ). It-tabella t’hawn taħt turi in-numru ta’ annimali maqtula ( culled ) u ttestjati fis-snin 2003 – 2004 u n-numru ta’ annimali li nstabu pożittivi fost l-annimali cohort . Sena | 2003 | 2004 | Total | Animali ttestjati | 25.747 | 16.471 | 42.218 | każi tal-BSE | 10 | 5 | 15 | Għaż-żmien mezza, il-qtil għall-konsum tal-bniedem jista’ jitqies suġġett għal test negattiv għat-TSE, u għat-tneħħija tal-materjali speċifikati ta’ riskju u prevalenza li qed tonqos. Madankollu, kif il-kazi ta’ BSE jonqsu l-ispejjeż ta’ qtil u distruzzjoni (culling) jonqsu wkoll u minn naħa tal-konsumatur (u l-kummerċ) il-qtil u l-qerda tal-merħla kollha tista tkun l-għażla ppreferuta fl-Istati Membri fejn m’hemmx BSE jew hija rari ħafna. Din tkun deċiżjoni ta’ l-Istati Membri. 2.7. Restrizzjonijiet tar-Renju Unit Għan strateġiku: Biex tiġi diskussa t-tneħħija ta’ restrizzjonijiet addizzjonali fuq l-esportazzjonijiet taċ-ċanga u l-prodotti taċ-ċanga mir-Renju Unit jekk jintlaħqu l-kundizzjonijiet stabbiliti minn qabel. 2.7.1. Leġiżlazzjoni preżenti Id-Deċiżjoni tal-Kunsill 98/256/KE (Id-Deċiżjoni dwar l-embargo tar-Renju Unit) u emendi li ġew wara jipprevedu li r-Renju Unit għandu jiżgura li l-annimali bovini ħajjin u l-prodotti tagħhom ma jintbagħtux mit-territorju tiegħu lejn Stati Membri oħra jew lejn pajjiżi terzi minbarra taħt kundizzjonijiet speċifikati (mingħajr għadam, tneħħija ta’ baqar li għandhom aktar minn 30 xahar). 2.7.2. Għażla strateġika ġejjiena Fl-1996 ir-Renju Unit introduċa r-Regola ta’ l-“ Over-Thirty-Months ” (OTM) bħala miżura ta’ ħarsien għas-saħħa li tipprojbixxi ċ-ċanga minn ħafna mill-baqar li għandhom ‘il fuq minn 30 xahar li jintbagħatu għal konsum tal-bniedem. Fl-1 ta’ Diċembru 2004 ir-Renju Unit għarraf lill-Kummissjoni dwar id-deċiżjoni meħuda biex tissostitwixxi r-regola ta’ l-OTM b’sistema ta’ ttestjar kif isir fi Stati Membri oħra u li teskludi permanentament il-bovini li twieldu qabel l-1 ta’ Awwissu 1996 mill-katina ta' l-alimentazzjoni għall-bniedem u għall-annimali. Għandu jkun hemm diversi kundizzjonijiet stabbiliti qabel ma tinbeda d-diskussjoni dwar it-tneħħija possibbli ta' l-embargo tar-Renju Unit. Dawn jinkludu li l-inċidenza tar-Renju Unit li waqgħet taħt il-200 każ ta’ BSE għal kull miljun bovini adulti u riżultat favorevoli tal-missjoni ta’ verifika ta' l-Uffiċju Veterinarju u Alimentari (FVO) f’Ġunju ta’ l-2005. Fl-10 ta’ Marzu ta’ l-2005 l-Awtorità Ewropea tas-Sikurezza Alimentari (EFSA) kkonfermat li l-inċidenza kienet ta’ inqas minn 200 każ tal-BSE fil-miljun bovini adulti. Meta jintlaħqu ż-żewġ kundizzjonijiet, b’mod partikolari r-riżultat favorevoli ta’ l-ispezzjoni tal-FVO, tkun tista’ tinbeda diskussjoni ma’ l-Istati Membri dwar it-tneħħija ta' l-embargo x’aktarx għall-aħħar kwart ta' l-2005. 3. EMENDI GĦAŻ-ŻMIEN GĦAT-TUL (2009 - 2014) Għan strateġiku: Biex jiġu mmodifikati l-miżuri f’konformità mat-teknoloġija preżenti u l-għarfien xjentifiku ġdid li qed jevolvi. Fil-każ li din it-tendenza tkompli, waqt li jitqies il-laxkar tal-miżuri fit-terminu qasir u medju, jista’ jiġi previst iktar laxkar tal-miżuri. L-użu ta’ testijiet ivvalidati ta’ annimali ħajjin għandhom mnejn li fil-ġejjieni jagħmlu possibbli s-sejba u l-qtil u d-distruzzjoni ta’ annimali pozittivi u allura jonqos il-perjodu qabel ma jsir iktar laxkar fil-miżuri. L-għażliet differenti jinkludu: 3.1. Sorveljanza Jistgħu jiġu previsti xenarji differenti għaż-żmien fit-tul: - It-tnaqqis bil-mod tal-livell tas-sorveljanza jista’ jinżamm jekk it-tendenza pożittiva tkompli tiffoka fuq annimali ixjeħ u fuq il- birth cohorts li minnhom hija disponibbli bissinformazzjoni limitata. - Jekk jinstabu biss każi tal-BSE f'annimali ta’ ’l fuq minn 10 snin, jiġifieri mwielda qabel l-1 ta’ Jannar 2002, jista’ jiġi deċiż li dawk l-annimali jiġu esklużi b’mod permanenti mill-katina alimentari tal-bniedem u ta' l-annimali (skema ta’ qerda) u li jingħata appoġġ finanzjarju għal-qtil ta' dawk l-annimali fl-aħħar tal-ħajja produttiva tagħhom. L-istrateġija ta’ sorveljanza aħħarija tiġi ridotta għall-eżaminazzjoni ta’ l-annimali suspettati klinikament (sorveljanza passiva) u strateġija ta’ manutenzjoni f’konformità mar-rakkomandazzjonijiet ta’ l-OIE. - Tista’ tiġi prevista l-għażla li kull annimal jiġi ttestjat b’test ta’ l-annimali ħajjin, jekk disponibbli, meta jkollhom ċertu età. 3.2. Materjal speċifikat ta’ riskju Jekk il-każi tal-BSE ma jkunux lokalizzati f'annimali ta' taħt ċertu età jew jaqgħu taħt il-prevalenza kif miftehma, jista’ jiġi rtirat l-obbligu biex jitneħħa il-materjal speċifikat ta’ riskju fi ħdan dan il-grupp ta’ età. Minflok, lista permanenti minima ta’ l-SRM partikolarment it-tessuti tas-sistema nervuża (il-moħħ, is-spina dorsali) tal-bovini ta’ ċerti gruppi ta’ ċertu età jistgħu jiġu kkunsidrati bħala miżura prekawzjonarja kontra l-mxiji ġejjiena jew każi rari. 3.3. Iċ-ċertifikazzjoni tal-merħliet Wara l-ittestjar tal-bovini kollha b’test ta’ l-annimali ħajjin, tista’ tiġi introdotta ċertifikazzjoni ta’ l-istatus tal-merħla f’konformità maċ-ċertifikazzjoni tal-farm kif isir ukoll fil-każi tat-tuberkulożi jew tal-bruċellożi. 3.4. Reżistenza ġenetika fil-mogħoż Fil-każ li iktar riċerka tindika reżistenza ġenetika ta’ ċerti ġenotipi fi ħdan il-popolazzjoni tal-mogħoż, l-istrateġija ta’ qerda għandha tiġi rreveduta fid-dawl ta’ dawn l-iżviluppi ġodda. 4. XENARJI ALTERNATTIVI FIL-KAż LI MA TKOMPLIX IT-TENDENZA POżITTIVA L-indikaturi kollha dwar il-prevalenza tal-BSE fl-annimali bovini juru li mhijiex prevista żieda fil-każi tal-BSE fil-futur. Għandu jiġi inkluż xenarju alternattiv jekk it-tendenza pożittiva ma tiġix ikkonfermata f’ċerti Stati Membri. Barra minn hekk, waqt li titqies strateġija fit-terminu qasir jew medju għal bhejjem li jixtarru u ċ-ċervidi, għandu jiġi prevista anke l-agħar qagħda possibbli. Dan jinkludi: • Tendenza non-favorevoli tal-BSE f’ċerti Stati Membri Jekk it-tendenza pożittiva ma tiġix ikkonfermata f'ċerti Stati Membri għandhom jiġu previsti miżuri iktar stretti dwar it-tneħħija tal-materjal speċifikat ta' riskju meta tqabbel ma' Stati Membri oħra. Fl-aħħar stadju jista’ jiġi previst embargo temporanju li jippermetti li tiġi permessa sitwazzjoni fi Stat Membru individwali mingħajr ma’ jiġu ppenalizzati Stati Membri oħra fejn it-tendenza negattiva ma tkunx konfermata. • BSE fil-bhejjem li jixtarru żgħar Jekk, wara sorveljanza intensiva tal-mogħoz, jiġi ikkonfermat li l-BSE qiegħda fl-livell gholi fil-popolazzjoni tal-mogħoż u tan-nagħaġ, għandhom jittiehdu miżuri aktar stretti li jinkludu testijiet kompleti fuq bhejjem li jixtarru żgħar u konsegwentement testijiet diskriminatorji tat-TSE u lista estensiva tal-materjal speċifikat ta’ riskju bbażata fuq opinjonijiet xjentifici li jistgħu jwasslu, fl-agħar każ possibbli, għall-qerda totali tal-karkassa. Din tinforza wkoll il-bżonn ta’ programm ta’ tnissil sabiex tiżdied ir-reżistenza fil-popolazzjoni ta’ l-ovini. • Chronic Wasting Disease (CWD) fiċ-ċriev Jekk is-CWD tiġi kkonfermata mis-servej li huwa ppjanat għas-sena 2006 id-deċiżjoni għat-tneħħija tal-materjal speċifikat ta’ riskju tista’ tibqa’ permanentament fis-seħħ . 5. KONKLUżJONI Għamilna passi kbar u l-Kummissjoni introduċiet sett komplet ta’ miżuri Komunitarji stretti. Fl-aħħar 10 snin, il-Kummissjoni ġġenerat 70 att primarju u ta’ implimentazzjoni li stipulaw miżuri stretti fil-livell Komunitarju. Il-parti leġiżlattiva ewlenija li tħares is-saħħa tal-bniedem u dik ta’ l-annimali mir-riskju tal-BSE u t-TSEs oħra ġiet addottata fit-22 ta’ Mejju 2001. Dan ir-Regolament Nru 999/2001 tal-Parlament Ewropew u tal-Kunsill jistabbilixxi r-regoli għall-prevenzjoni, il-kontroll u l-qerda ta’ enċefaopatiji spongiformi trażmissibili, u hija magħrufa bħala "Ir-Regolament tat-TSE". Dan ir-Regolament kien applikabbli fi ħdan qafas ta’ żmien qasir, sa mill- 1 ta’ Lulju 2001. Fatturi differenti diġà juru tendenza favorevoli fl-epidemija tal-BSE u titjib ċar fis-sitwazzjoni dan l-aħħar snin permezz ta’ tħaddim ta’ miżuri fis-seħħ għat-tnaqqis tar-riskju. L-għan għas-snin li ġejjin għar-Regolament TSE huwa li jiżgura miżuri inqas stretti filwaqt li jiżgura l-livll għoli ta’ sikurezza fl-ikel li daħal permezz tal-kontrolli TSE matul dawn l-aħħar 10 snin. It-tnaqqis tal-miżuri għandu jkun ibbażat fuq l-evalwazzjoni tar-riskju u jirrifletti l-avvażi teknoloġiċi kif ukoll l-għarfien xjentifiku li qed jevolvi. Dawn għandhom ikollhom ukoll impatt pożittiv fuq il-kompetittività ta’ l-industriji u l-bdiewa involuti fi ħdan il-Komunità. 6. ANNESS I Grafika 1: każijiet tal-BSE mill- 2001 sa’ l-2004 [pic] Grafika 2 : Każi tal-BSE skond il-“ birth cohorts” [pic] Grafika 3: Età medja ta’ każi pożittivi fl-annimali maqtula b’saħħithom fil-UE 15 [pic] 7. ANNEXSS II: DATA TAL-MONITORAġġ Tabella 1: in-numru ta’ annimali bovini ttestjati minn Jannar ta’ l-2001 sa Diċembru 2004 Grupp ta’età | Maqtula b’saħħithom | Annimali riskjużi | Annimali li mietu | < 24 xahar | 3.370.000 | 70.000 | 55.000 | 24-29 | 3.035.000 | 455.000 | 355.000 | 30-35 | 6.715.000 | 655.000 | 515.000 | 36-41 | 3.065.000 | 395.000 | 310.000 | 42-47 xahar | 2.400.000 | 330.000 | 260.000 | <= 48 xahar | 17.235.000 | 3.060.000 | 2.405.000 | Total | 35.820.000 | 4.965.000 | 3.900.000 | Tabella 2: infiq (Mio €)kull każtal-BSE lokalizzat bejn Jannar ta’ l-2001 sa Diċembru ta’ l-2004 Grupp t’età | Maqtula b’saħħithom | Annimali riskjużi | < 24 xahar | L-ebda każ | L-ebda każ | 24-29 xahar | L-ebda każ | 10,2 | 30-35 xahar | 302 | 29,5 | 36-41 xahar | 69 | 17,8 | 42-47 xahar | 11 | 0,9 | Kollha <48 xahar | 64 | 4,3 | Kollha <48 xahar | 0,76 | 0,04 | Kull età | 1,56 | 0,07 | 8. ANNEX III: COSTS LINKED TO THE SURVEILLANCE PROGRAMME Tabella 1: in-numru ta’ annimali bovini ttestjati minn Jannar ta’ l-2001 sa Diċembru 2004 Grupp t’età | Maqtula b’saħħithom | Annimali riskjużi | (Annimali li mietu) | < 24 xahar | 3.370.000 | 70.000 | 55.000 | 24-29 | 3.035.000 | 455.000 | 355.000 | 30-35 | 6.715.000 | 655.000 | 515.000 | 36-41 | 3.065.000 | 395.000 | 310.000 | 42-47 xahar | 2.400.000 | 330.000 | 260.000 | <= 48 xahar | 17.235.000 | 3.060.000 | 2.405.000 | Total | 35.820.000 | 4.965.000 | 3.900.000 | Tabella 2: In-numru ta’ każi tal BSE fl-annimali bovini lokaliżżati minn Jannar ta’ l-2001 sa Diċembru ta’ l-2004 Maqtula b’saħħithom | Annimali riskjużi | 24-29 xahar | L-ebda każ | 177.500 | 30-35 xahar | 6.715.000 | 515.000 | 36-41-xahar | 1.532.500 | 310.000 | 42-47-xahar | 240.000 | 16.250 | It-totali ta’ kull età | 34.743 | 1.572 | Tabella 4:L-infiq (Mio €)tal-monitoraġġ tal-BSE bejn Jannar ta’ l-2001 sa Diċembru ta’ l-2004 L-infiq globali ta’ l-ittestjar tal-BSE huwa stmat li jiswa 40-50 € kull test b’45€ meħud bħala l-infiq medju Grupp t’età | Maqtula b’saħħithom | Annimali riskjużi | <24 xahar | 152 | 3 | 24-29 xahar | 137 | 20 | 30-35 xahar | 302 | 29 | 36-41 xahar | 138 | 18 | 42-47 xahar | 108 | 15 | Total <48 xahar | 836 | 86 | It-total għal kull età | 1.612 | 223 | Tabella 5: infiq (Mio €)kull każ ta’BSE lokalizzat bejn Jannar ta’ l-2001 sa Diċembru ta’ l-2004 Grupp t’età | Maqtula b’saħħithom | Annimali riskjużi | < 24 xahar | L-ebda każ | L-ebda każ | 24-29 xahar | L-ebda każ | 10,2 | 30-35 xahar | 302 | 29,5 | 36-41 xahar | 69 | 17,8 | 42-47 xahar | 11 | 0,9 | Total <48 xahar | 64 | 4,3 | Total =<48 xahar | 0,76 | 0,04 | It-total għal kull età | 1,56 | 0,07 | [1] In-nefqa medja tat-test rapidu tal-BSE għandu baġit ta’ 50 EURO bi 8 Euro kkofinanzjat mill-Kummissjoni.